《洛阳道》
南北朝·岑之敬

喧喧洛水滨，郁郁小平津。路傍桃李节，陌上采桑春。

聚车看卫玠，连手望安仁。复有能留客，莫愁娇态新。

作者简介：（519—579）南朝陈南阳棘阳人，字思礼。年十六擢高第。梁武帝曾召入面试，赏赐优厚。除南沙令。梁元帝承圣二年，为晋安王记室参军。入陈，累迁征南府咨议参军。博涉文史，雅有词笔，性谦谨，以笃行称。